A BIZOTTSÁG 2004/1081/EK RENDELETE
(2004. június 8.)
a baromfihús-ágazatban a behozatali engedélyek érvényességéről szóló 1431/94/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre (1) és különösen annak 3. cikke (2) bekezdésére,
mivel:
(1)
A baromfihús-ágazatban a behozatali szabályok végrehajtásáról szóló, 1994. június 22-i 1431/94/EK bizottsági rendelet 5. cikke a baromfihúsra és egyéb más mezőgazdasági termékekre vonatkozó egyes közösségi vámkontingensek megnyitásáról és kezelésük szabályozásáról szóló, 774/94/EK tanácsi rendeletben (2) foglaltaknak megfelelően előírásokat tartalmaz a behozatali engedélyek érvényességére vonatkozóan.
(2)
Számos ázsiai országban a madárinfluenzára vonatkozó bizonyos termelési intézkedésekről szóló, 2004. február 6-i 2004/122/EK bizottsági határozat (3) felfüggesztette több baromfihústermék behozatalát számos országból, közöttük Thaiföldről, 2004. augusztus 15-ig. Ebből kifolyólag lehetséges, hogy néhány piaci szereplő nem tudta használni a Thaiföldről történő behozatalra vonatkozó 2004. január 1-jétől március 31-ig terjedő időszakra kiállított behozatali engedélyét. Következésképpen ezen engedélyek érvényességi idejét 2004. szeptember 30-ig meg kellene hosszabbítani.
(3)
Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 1431/94/EK rendelet 5. cikke (1) bekezdésétől eltérve a Thaiföldről származó második csoportba tartozó termékek behozatalához 2004. január 1-jétől március 31-ig terjedő időszakra kiállított engedélyek érvényessége2004. szeptember 30-ig meghosszabbításra kerül.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. június 8-án.